ai4bharat/Pralekha huggingface dataset:
প্রধানমন্ত্রীরদপ্তর
জরুরি অবস্থাকে যারা প্রতিহত করেছিলেন, প্রধানমন্ত্রী তাঁদের স্মরণ করেছেন
আসুন , আমরা শপথ নিই, ভারতের গণতান্ত্রিক ভাবধারাকে শক্তিশালী করে তোলার জন্য এবং আমাদের সাংবিধানিক মূল্যবোধকে রক্ষা করার জন্য যা যা করণীয় , সেগুলো সব করবঃ প্রধানমন্ত্রী
নতুনদিল্লি, ২৫শে জুন, ২০২১
জরুরী অবস্থাকে যারা প্রতিহত করে ভারতের গণতন্ত্রকে রক্ষা করেছিলেন, প্রধানমন্ত্রী শ্রী নরেন্দ্র মোদী সেই সব মহান ব্যক্তিত্বকে স্মরণ করেছেন।
জরুরী অবস্থা জারির বর্ষপূর্তিতে এক গুচ্ছ ট্যুইট বার্তায় প্রধানমন্ত্রী বলেছেন, “#DarkDaysOfEmergency জরুরী অবস্থার কালো দিনগুলি কখনোই ভুলে যাওয়ার নয়। ১৯৭৫ থেকে ১৯৭৭-এই সময়কাল পরিকল্পনামাফিক বিভিন্ন প্রতিষ্ঠানকে ধ্বংস করার সাক্ষী ছিল।
আসুন ,আমরা শপথ নিই, ভারতের গণতান্ত্রিক ভাবধারাকে শক্তিশালী করে তোলার জন্য এবং আমাদের সাংবিধানিক মূল্যবোধকে রক্ষা করার জন্য যা যা করণীয় , সেগুলো সব করব।
এইভাবে কংগ্রেস আমাদের আমাদের গণতান্ত্রিক ব্যবস্থাকে দমন করেছিল। জরুরী অবস্থাকে যারা প্রতিহত করে ভারতের গণতন্ত্রকে রক্ষা করেছিলেন, আমরা সেই সব মহান ব্যক্তিত্বকে স্মরণ করছি। #DarkDaysOfEmergency"
https://instagram.com/p/CQhm34OnI3F/?utm_medium=copy_link
CG/CB/
(
প্রধানমন্ত্রীরদপ্তর
১৫-১৮ বছর বয়সী তরুণ-তরুণীদের মধ্যে ৫০ শতাংশের বেশি টিকার প্রথম ডোজ নেওয়ায় প্রধানমন্ত্রীর তার প্রশংসা করেছেন
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদী ১৫-১৮ বছর বয়সী তরুণ-তরুণীদের মধ্যে ৫০ শতাংশের বেশি টিকার প্রথম ডোজ নেওয়ায় তার প্রশংসা করেছেন।
কেন্দ্রীয় স্বাস্থ্য মন্ত্রী ডাঃ মানসুখ মান্ডভিয়ার এক ট্যুইট বার্তার জবাবে প্রধানমন্ত্রী বলেছেন, “তরুণ ও তারুণ্যে ভরপুর ভারত পথ দেখাচ্ছে!
এটি যথেষ্ট উৎসাহব্যঞ্জক তথ্য। আমাদের এই ধারা বজায় রাখতে হবে।
টিকা নেওয়া এবং কোভিড-১৯ সংক্রান্ত বিধি মেনে চলা অত্যন্ত গুরুত্বপূর্ণ। আমরা সবাই একযোগে এই মহামারীর বিরুদ্ধে লড়াই চালিয়ে যাবো”।
CG/CB/SB
(
প্রধানমন্ত্রীরদপ্তর
আগামী ২৪ আগস্ট পাঞ্জাব ও হরিয়ানা সফর করবেন প্রধানমন্ত্রী
ফরিদাবাদে অমৃত হাসপাতালের উদ্বোধন করবেন তিনি; জাতির উদ্দেশে উৎসর্গ করবেন মোহালির হোমি ভাবা ক্যান্সার হাসপাতাল ও গবেষণা কেন্দ্র
নয়াদিল্লি, ২২ আগস্ট ২০২২
আগামী ২৪ আগস্ট পাঞ্জাব ও হরিয়ানা সফরে যাচ্ছেন প্রধানমন্ত্রী শ্রী নরেন্দ্র মোদী। ঐদিন স্বাস্থ্য সম্পর্কিত দুটি গুরুত্বপূর্ণ কর্মসূচি অনুষ্ঠিত হতে চলেছে প্রধানমন্ত্রীর উপস্থিতিতে। বেলা ১১টা নাগাদ হরিয়ানার ফরিদাবাদে অমৃত হাসপাতালের উদ্বোধন করবেন প্রধানমন্ত্রী। এরপর তিনি মোহালিতে গিয়ে সাহেবজাদা অজিত সিং নগর জেলার মাল্লানপুরে হোমি ভাবা ক্যান্সার হাসপাতাল ও গবেষণা কেন্দ্রটি জাতির উদ্দেশে উৎসর্গ করবেন দুপুর ২-১৫ মিনিট নাগাদ।
ফরিদাবাদে অমৃত হাসপাতাল চালু হলে জাতীয় রাজধানী অঞ্চলে আধুনিক চিকিৎসা পরিকাঠামোর সুযোগ আরও সুলভ হয়ে উঠবে বলে মনে করা হচ্ছে। মাতা অমৃতানন্দময়ী মঠ পরিচালিত এই হাসপাতালটি ২,৬০০টি শয্যাবিশিষ্ট। প্রায় ৬ হাজার কোটি টাকা ব্যয়ে নির্মিত এই হাসপাতালটিতে স্বাস্থ্য ও চিকিৎসা সম্পর্কিত অত্যাধুনিক সুযোগ-সুবিধা পাওয়া যাবে। এর ফলে উপকৃত হবেন ফরিদাবাদ সহ জাতীয় রাজধানী অঞ্চলের সাধারণ মানুষ।
পাঞ্জাব ও সংশ্লিষ্ট রাজ্য তথা কেন্দ্রশাসিত অঞ্চলগুলির অধিবাসীদের কাছে বিশ্বমানের এক ক্যান্সার চিকিৎসাকেন্দ্রের সুযোগ পৌঁছে দিতে প্রধানমন্ত্রী মোহালির সাহেবজাদা অজিত সিং নগরের মাল্লানপুরে হোমি ভাবা ক্যান্সার হাসপাতাল ও গবেষণা কেন্দ্রটি উৎসর্গ করবেন জাতির উদ্দেশে। ৬৬০ কোটি টাকারও বেশি বিনিয়োগের এই প্রকল্প রূপায়ণের দায়িত্বে ছিল টাটা মেমোরিয়াল সেন্টার। যে কোনো ধরনের ক্যান্সারের চিকিৎসার সমস্ত রকম অত্যাধুনিক সুযোগ-সুবিধা রয়েছে ৩০০ শয্যাবিশিষ্ট এই হাসপাতালটিতে। সার্জারি, রেডিওথেরাপি, কেমোথেরাপি, ইমিউনোথেরাপি এবং বোন ম্যার ট্রান্সপ্ল্যান্টের যাবতীয় আধুনিক প্রযুক্তিগত ব্যবস্থায় সাজিয়ে তোলা হয়েছে এই চিকিৎসা কেন্দ্রটিকে। সংশ্লিষ্ট অঞ্চলে ক্যান্সার চিকিৎসার এক বিশেষ গন্তব্য রূপে চিহ্নিত হবে এই হাসপাতালটি। আবার এরই একটি অন্যতম ক্ষুদ্র শাখা-কেন্দ্র রূপে কাজ করবে সাংগ্রুর-এর ১০০ শয্যার একটি হাসপাতাল।
PG/SKD/DM
(
প্রধানমন্ত্রীরদপ্তর
উত্তরপ্রদেশের ফতেহপুর সড়ক দুর্ঘটনায় জীবনহানিতে শোক প্রকাশ প্রধানমন্ত্রীর
ক্ষতিগ্রস্তদের জন্য প্রধানমন্ত্রীর জাতীয় ত্রাণ তহবিল থেকে সাহায্যের ঘোষণা
নয়াদিল্লি, ১৬ মে, ২০২৩
প্রধানমন্ত্রী শ্রী নরেন্দ্র মোদী উত্তরপ্রদেশের ফতেহপুর জেলায় এক সড়ক দুর্ঘটনায় জীবনহানিতে গভীর শোক প্রকাশ করেছেন। তিনি ক্ষতিগ্রস্তদের জন্য প্রধানমন্ত্রীর জাতীয় ত্রাণ তহবিল  থেকে সাহায্যের ঘোষণা করেছেন।
প্রধানমন্ত্রীর দপ্তর থেকে এক ট্যুইটে বলা হয়েছে;
“উত্তরপ্রদেশের ফতেহপুরে হওয়া সড়ক দুর্ঘটনা অত্যন্ত দুঃখজনক। এই দুর্ঘটনায় যাঁরা তাঁদের প্রিয়জনকে হারিয়েছেন তাঁদের প্রতি রইল আমার গভীর সমবেদনা। আহতদের দ্রুত আরোগ্য কামনা করি। রাজ্য সরকারের নজরদারিতে স্থানীয় প্রশাসন আহতদের যথাসম্ভব সাহায্যের চেষ্টা চালাচ্ছে : প্রধানমন্ত্রী মোদী।”
“প্রধানমন্ত্রী @narendramodi এই দুর্ঘটনায় নিহতদের নিকটাত্মীয়ের জন্য এককালীন ২ লক্ষ টাকা সাহায্যের ঘোষণা করেছেন। আহতদের দেওয়া হবে ৫০ হাজার টাকা করে।”
PG/PM/NS
(
তথ্যওসম্প্রচারমন্ত্রক
৫২-তম ভারত আন্তর্জাতিক চলচ্চিত্র উৎসবে বার্ট্রান্ড ট্যাভার্নিয়ার, ক্রিস্টোফার প্লামার, জিন- ক্লদ ক্যারিয়ারে এবং জিন-পল বেলমন্ডোকে শ্রদ্ধা জানানো হবে
নতুন দিল্লি, ১৭ নভেম্বর, ২০২১
ভারতের আন্তর্জাতিক চলচ্চিত্র উৎসবের প্রতিটি পর্যায়েই চলচ্চিত্রশিল্পে প্রয়াত অসামান্য ব্যক্তিদের প্রতি শ্রদ্ধা জানায়। এবারও ৫২-তম ভারত আন্তর্জাতিক চলচ্চিত্র উৎসবের হোমেজ বিভাগটি রাখা হয়েছে সাম্প্রতিককালে যে সমস্ত অভিজ্ঞ চলচ্চিত্র জগতের সঙ্গে যুক্ত অভিজ্ঞ শিল্পী, যাদের আমরা হারিয়েছি তাদের স্যালুট জানানোর জন্য। উৎসবে বার্ট্রান্ড ট্যাভার্নিয়ার, ক্রিস্টোফার প্লামার, জিন- ক্লদ ক্যারিয়ারে এবং জিন-পল বেলমন্ডোর চলচ্চিত্র প্রদর্শন করা হবে।
এবারের ৫২-তম ভারত আন্তর্জাতিক চলচ্চিত্র উৎসবে নিম্নলিখিত চলচ্চিত্রগুলি প্রদর্শন করা হবে-
১) বার্ট্রান্ড ট্যাভার্নিয়ার।
এ সানডে ইন দ্যা কান্ট্রি- বার্ট্রান্ড ট্যাভার্নিয়ার।
দেশ- ফ্রান্স। বছর-১৯৮৪। ভাষা- ফরাসি। সময়- ৯০ মিনিট। রঙিন ছবি।
ছবির বিষয়বস্তু-
মঁসিয়ে ল্যাডমিরাল একজন বয়স্ক, বিধবা চিত্রশিল্পী যিনি প্যারিসের বাইরে একটি রেম্বলিং এস্টেটে থাকেন। তাঁর ছেলে গঞ্জাগের কাছ থেকে একটি সফরের সময় ল্যাডমিরাল ইঙ্গিত দেন যে গঞ্জাগ জীবনে খুব আত্মতৃপ্ত এবং কামনা করেন যে তার ছেলে তাঁর মুক্তপ্রাণ মেয়ে আইরিনের মতো ছিল। ল্যাডমিরালও এখন মুক্ত হতে চায়। আইরিন তাদের সাথে যোগ দিলে পরিবারের মধ্যে উত্তেজনা বাড়তে থাকে।
২) ক্রিস্টোফার প্লামার।
অল দ্যা মানি ইন দা ওয়ার্ল্ড- রিডলে স্কট।
দেশ-মার্কিন যুক্তরাষ্ট্র, যুক্তরাজ্য। সময়- ২০১৭। ভাষা- ইংরেজি। সময়-১৩৫ মিনিট। রঙিন ছবি।
চরিত্র- ক্রিস্টোফার প্লামার, মাইকেল উয়িলিয়াম, মার্ক হোয়েলবার্গ, রোমেন ডুরিস, চার্লি প্লামার।
ছবির বিষয়বস্তু- ১৬ বছর বয়সী জন পল গেটির অপহরণ নিয়ে মুক্তিপণ দেওয়ার জন্য তার বিলিয়নার দাদা -কে মায়ের রাজি করানোর বিষয়টি নিয়ে চলচ্চিত্রটি নির্মাণ করা হয়েছে।
৩) জিন- ক্লদ ক্যারিয়ার-
অ্যাট ইটারনিটিস গেট- জুলিয়ান স্ক্যানাবেল।
চিত্রনাট্য- জিন- ক্লদ ক্যারিয়ার, লুইস কুগেল বার্গ, জুলিয়ান স্ক্যানাবেল।
দেশ-মার্কিন যুক্তরাষ্ট্র, ফ্রান্স। বছর- ২০১৮। ভাষা- ইংরেজি ও ফরাসি। সময়-১১০ মিনিট। রঙিন ছবি।
ছবির বিষয়বস্তু- এই চলচ্চিত্রটি ভিন্সেন্ট ভ্যান গগের চিত্রকর্মের ওপর ভিত্তি করে নির্মিত। তার জীবনের ঘটনাগুলি সম্পর্কে বর্ণনা করা হয়েছে। তার অনন্য দৃষ্টিভঙ্গি এবং বিশ্বাস চলচ্চিত্রের মাধ্যমে প্রতিফলিত হয়েছে।
৪) জিন-পল বেলমন্ডো- জিন- লুক গোডার্ড ব্রেথলেস।
দেশ- ফ্রান্স। বছর- ১৯৬০। ভাষা- ফরাসি। সময়- ৯০ মিনিট। রঙিন ছবি।
চরিত্রায়নে- জিন-পল বেলমন্ডো, জিন শেবার্গ, ড্যানিয়েল বলাঙ্গার।
বিষয়বস্তু- মিচেল, একজন ছিঁচকে চোর। সে একটি গাড়ি চুরি করে এবং আবেগপ্রবণ ভাবে একজন পুলিশকে খুন করে। এরপর সে ইতালিতে পালিয়ে যাওয়ার জন্য পরিকল্পনা করে। তার প্রেমিক প্যাট্রিয়াসকেও তার সাথে আসতে রাজি করায়। এই গল্প নিয়ে ছবিটি তৈরি হয়েছে।
CG/SB
(Visitor Counter : 100
রেলমন্ত্রক
কলকাতার মেট্রো রেলের ব্লু লাইনে শ্রমদান কর্মসূচি
কলকাতা, ১ অক্টোবর, ২০২৩
কলকাতা মেট্রো রেল ১৬ সেপ্টেম্বর থেকে ২ অক্টোবর স্বচ্ছতা পক্ষ উদযাপন করছে। এই সময়কালে মেট্রো রেলের বিভিন্ন স্টেশন, ট্রেনের কামরা, হাসপাতাল, কলোনি সহ মেট্রো রেলের আওতাভুক্ত জায়গাগুলিতে পরিচ্ছন্নতা অভিযান চালানো হয়েছে। মেট্রো রেলের ঊর্ধ্বতন আধিকারিক ও কর্মীরা আজ পয়লা অক্টোবর ব্লু লাইনের সবকটি স্টেশন এবং নোয়াপাড়া কারশেডে স্বচ্ছতার জন্য শ্রমদান কর্মসূচি করেছেন।
এই কর্মসূচিতে রেলওয়ে প্রোটেকশন ফোর্স এবং সীমান্ত সুরক্ষা বাহিনীর জওয়ানরা ছাড়াও ভারত সেবাশ্রম সংঘ এবং গুরুদ্বোয়ারা সন্তকুটিয়ার স্বেচ্ছাসেবকরা অংশগ্রহণ করেন। আমাদের জীবনের পরিচ্ছন্নতার গুরুত্ব সম্পর্কে যাত্রীদের সচেতন করে তুলতে মেট্রো রেলের বিভিন্ন স্টেশন ও ট্রেনের কামরায় নিয়মিত এসংক্রান্ত প্রচার চালানো হয়েছে।
PG/CB/AS
(Visitor Counter : 4
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জীতেন্দ্র সিং জানিয়েছেন সরকার সিভিল সার্ভিস পরীক্ষার মাধ্যমে বার্ষিক আইএএস আধিকারিক নেওয়ার সংখ্যা বাড়িয়েছে
নয়াদিল্লি, ৪ আগস্ট, ২০২২
বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত মন্ত্রী, ভূবিজ্ঞানের স্বাধীন দায়িত্বপ্রাপ্ত ও প্রধানমন্ত্রী দপ্তরের প্রতিমন্ত্রী ডঃ জীতেন্দ্র সিং জানিয়েছেন সরকার সিভিল সার্ভিস পরীক্ষার মাধ্যমে বার্ষিক আইএএস আধিকারিক নেওয়ার সংখ্যা বাড়িয়েছে। পাশাপাশি সিএসই পরীক্ষার মাধ্যমে আইপিএস আধিকারিক নেওয়ার সংখ্যাও বাড়ানো হয়েছে।
রাজ্যসভায় এক প্রশ্নের জবাবে ডঃ জীতেন্দ্র সিং বলেন, পাসোয়ান কমিটির সুপারিশ অনুযায়ী আইএএস আধিকারিকদের সরাসরি নিয়োগের সংখ্যা বাড়ানো হয়েছে। তিনি বলেন, ২০২২এর পয়লা জানুয়ারি পর্যন্ত বিভিন্ন রাজ্যে আইএএস আধিকারিকদের শূন্য পদের সংখ্যা ছিল ১ হাজার ৪৭২। আইপিএস আধিকারিদের ক্ষেত্রে এই সংখ্যা ৮৬৪। শূন্য পদ পূরণের প্রক্রিয়া চলছে। প্রতি বছর সরাসরি নিয়োগের জন্য ইউপিএসসি সিভিল সার্ভিস পরীক্ষা আয়োজন করে।
প্রমোশনের ভিত্তিতে শূন্য পদ পূরণের ক্ষেত্রে ইউপিএসসি বিভিন্ন রাজ্য সরকারের সঙ্গে নির্বাচন কমিটির বৈঠকে ব্যবস্থা করেছে বলে মন্ত্রী জানান।
PG/PM/NS
(Visitor Counter : 79
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-১৯ মহামারীকে সুযোগে পরিণত করতে প্রবাসী ভারতীয় ছাত্রছাত্রীদের গুরুত্বপূর্ণ ভূমিকা পালনের আহ্বান জানালেন শ্রী নীতিন গড়করী
নয়াদিল্লি, ২৬ এপ্রিল, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি বিগত কয়েক দিনে ওয়েবইনার, ভিডিও কনফারেন্স এবং অন্যান্য সোশ্যাল মিডিয়া প্ল্যাটফর্মের মাধ্যমে প্রায় ১ কোটি ৩০ লক্ষ মানুষের কাছে পৌঁছেছেন এবং কোভিড মোকাবিলায় সরকারের গৃহীত উদ্যোগ সম্পর্কে তাদের জানিয়েছেন। শ্রী গড়করি বিশ্ব মহামারীতে ‘ভারতের ভূমিকা, ভারতের পরিকল্পনা’ শীর্ষক বিষয়ে গ্রেট ব্রিটেন, কানাডা, সিঙ্গাপুর, ইউরোপের বিভিন্ন দেশ এবং অস্ট্রেলিয়ায় প্রবাসী ভারতীয় ছাত্রছাত্রীদের সঙ্গে মতবিনিময় করেন। ছাত্রছাত্রীদের উদ্দেশে তিনি বলেন, ভারতের ভবিষ্যৎ পরিকল্পনা হল বিশ্ব মহামারীর প্রেক্ষিতে উদ্ভূত চ্যালেঞ্জগুলিকে সুযোগে পরিণত করতে ইতিবাচক পদক্ষেপ গ্রহন। তিনি বলেন, দেশীয় সংস্থাগুলির কাজকর্মে মহামারীর প্রভাব পড়তে চলেছে। পরবর্তী পরিস্থিতিতে শিল্প সংস্থাগুলি কাজকর্মের নতুন পদ্ধতি খুঁজে বের করতে হবে।
শ্রী গড়করি আরও জানান, ভারতের উদ্দেশ্য কেবল দেশের চাহিদা পূরণ নয়, বরং বিশ্ব বাজারেও পর্যাপ্ত যোগান সুনিশ্চিত করা। এই প্রেক্ষিতে তিনি বিদেশে পঠন-পাঠনরত ভারতীয় পড়ুয়াদের গুরুত্বপূর্ণ ভূমিকা গ্রহণের আহ্বান জানান, যাতে ভারত অচিরেই বিশ্বের অগ্রণী দেশ হয়ে উঠতে পারে।
শ্রী গড়করি আরও জানান, দেশে ২২টি গ্রীন এক্সপ্রেস হাইওয়ে নির্মাণের কাজ চলছে। সেই সঙ্গে, দিল্লি – মুম্বাই এক্সপ্রেসওয়ে-তে আরও নতুন লেন যুক্ত করার কাজ শুরু হয়েছে। জাতীয় মহাসড়কগুলির পাশে প্রায় ২ হাজার সড়ক পার্শ্ববর্তী সুযোগ-সুবিধা গড়ে তোলা হবে। একইভাবে, দেশে ২ হাজার বাস ডিপো স্থাপনের পরিকল্পনা রয়েছে।
শ্রী গড়করি ভারতের অগ্রগতির যাত্রাপথে ভারতীয় বংশোদ্ভূত ছাত্রছাত্রী ও বিজ্ঞানীদের এগিয়ে আসার আহ্বান জানান। তিনি সরকারের পক্ষ থেকে আশ্বাস দিয়ে বলেন, কেন্দ্র বিভিন্ন ক্ষেত্রে সরকারি-বেসরকারি অংশীদারিত্ব বা যৌথ উদ্যোগে নতুন প্রকল্প গড়ে তুলতে আগ্রহী। শ্রী গড়করি এখনও পর্যন্ত প্রায় ৮ হাজার শিল্পপতি ও ব্যবসায়ীর পাশাপাশি, বিশ্বের ৪৩টি বিশ্ববিদ্যালয়ের ভারতীয় ছাত্রছাত্রীদের সঙ্গে ভিডিও কনফারেন্সের মাধ্যমে কথা বলেছেন।
(CG/BD/SB
কেন্দ্রীয়মন্ত্রিসভা
ঝাড়খন্ডের দেউঘরে একটি নতুন এইমস্ স্থাপনে মন্ত্রিসভার অনুমোদন
নয়াদিল্লি, ১৬ মে, ২০১৮
ঝাড়খন্ডের দেউঘরে এইমস্-এর ধাঁচে একটি নতুন হাসপাতাল গড়ে তোলা বিষয়টিকে কেন্দ্রীয় মন্ত্রিসভা অনুমোদন করেছে। নতুন দিল্লিতে বুধবার ১৬ই মে প্রধানমন্ত্রীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এই সিদ্ধান্ত মঞ্জুর করা হয়। এই চিকিৎসা প্রতিষ্ঠান গড়ে তোলার জন্য ১ হাজার ১০৩ কোটি টাকা অনুমোদন করা হয়েছে। প্রধানমন্ত্রী মাতৃ সুরক্ষা যোজনার আওতায় এই চিকিৎসা প্রতিষ্ঠানটি গড়ে উঠবে।
দেউঘরের এইমস্-এ থাকবে –
- ৭৫০টি শয্যাবিশিষ্ট হাসপাতাল ও ট্রমা কেয়ার সুবিধা।
- প্রতি বছর এমবিবিএস স্তরে ১০০ জন ছাত্রছাত্রী ভর্তি হতে পারবেন।
- একটি নার্সিং কলেজ, যেখানে প্রতি বছর ৫০ জন শিক্ষার্থী ভর্তি হতে পারবেন। এছাড়াও, আবাসিক ভবন ও অন্যান্য সুযোগ-সুবিধা থাকবে।
- ১৫টি অপারেশন থিয়েটারের পাশাপাশি ২০টি স্পেশালিটি বা সুপার স্পেশালিটি দপ্তর।
- ৩০ শয্যাবিশিষ্ট আয়ুষ চিকিৎসা পরিষেবা কেন্দ্রও থাকবে এই হাসপাতালে।
CG/BD/SB…
(Visitor Counter : 38
প্রধানমন্ত্রীরদপ্তর
প্রধানমন্ত্রী “মিলেটে প্রচুর খাদ্যশক্তি” গানের ভিডিও প্রকাশকে স্বাগত জানিয়েছেন
নয়াদিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী “মিলেটে প্রচুর খাদ্যশক্তি” গানের ভিডিও প্রকাশকে স্বাগত জানিয়েছেন। বিশ্ব ক্ষুধা নিবৃত্তিতে মিলেট উৎপাদনে চাষীদের সাহায্যের জন্য এই গানটির রচনা করেছেন এবং প্রধানমন্ত্রীর সঙ্গে গেয়েছেন গায়ক ফালু।
প্রধানমন্ত্রী এক ট্যুইট করে বলেছেন:
“খুবই সৃষ্টিশীল এবং স্বাস্থ্য সম্মত জীবন যাপনে মিলেট খেতে অনেক মানুষকে এটা উৎসাহ দেবে!”
CG/AB/NS
(
প্রধানমন্ত্রীরদপ্তর
ভারতীয় নৌ-বাহিনীর অসাধারণ দক্ষতা ও মনোবলের প্রশংসা করলেন প্রধানমন্ত্রী
নয়াদিল্লি, ১৩ এপ্রিল, ২০২৩
ওএনজিসি-র অপরিশোধিত তেল উত্তোলনের জন্য উন্নত মানের যন্ত্রপাতিকে সঠিকভাবে কাজে লাগিয়ে, সমুদ্র গভীরে অতিরিক্ত জ্বালানী তেলের লাইন বসানোর কাজে ভারতীয় নৌ-বাহিনী যে অসাধারণ দক্ষতা ও দৃঢ়তা দেখিয়েছে, তার প্রশংসা করলেন প্রধানমন্ত্রী শ্রী নরেন্দ্র মোদী।
পেট্রোলিয়াম ও প্রাকৃতিক গ্যাস মন্ত্রকের এক ট্যুইটের প্রত্যুত্তরে প্রধানমন্ত্রী বলেছেন, “ভারতীয় নৌ-বাহিনী দারুণ কাজ করেছে”।
PG/SD/SB
(
কৃষিমন্ত্রক
আইসিএআর – সিআইএফআরআই এর নির্দেশকের শুশুক ও ইলিশ মাছের সংরক্ষণে গুরুত্ব
কলকাতা, ০৫ অগাস্ট, ২০২২
ব্যারাকপুরের আইসিএআর – এর আওতাধীন সেন্ট্রাল ইনল্যান্ড ফিশারিজ রিসার্চ ইন্সটিটিউট জাতীয় মৎস্য পালন কর্মসূচির আওতায় ঝাড়খন্ডের সাহেবগঞ্জে মুক্তেশ্বর ঘাটে গঙ্গানদীতে ২ অগাস্ট এক বিশেষ কর্মসূচি পালন করে। সংস্থার নির্দেশক ডঃ বি কে দাস গঙ্গার ইলিশ ও শুশুক সংরক্ষণের উপর গুরুত্ব দেন। এই কাজে মৎস্যজীবীদের গুরুত্বপূর্ণ ভূমিকা রয়েছে বলে তিনি উল্লেখ করেন। আইসিএআর – সিআইএফআরআই উত্তরাখন্ড, উত্তর প্রদেশ, বিহার, ঝাড়খন্ড এবং পশ্চিমবঙ্গের বিভিন্ন স্থানে গঙ্গানদীতে ৫৮ লক্ষ মীন ছেড়েছে।
ঝাড়খন্ডের সাহেবগঞ্জের মুক্তেশ্বর ঘাটে ২ অগাস্ট এই প্রতিষ্ঠানের পক্ষ থেকে গঙ্গার ২ লক্ষ রুই, কাতলা, মৃগেল ও কালবোশ মাছের মীন ছাড়া হয়েছে। সাহেবগঞ্জ জেলার ডেপুটি কমিশনার শ্রী রামনিবাস যাদব এই কর্মসূচির সূচনা করেন। শ্রী যাদব বলেন, মৎস্যপালনের এই উদ্যোগের ফলে মৎস্যজীবীরা উপকৃত হবেন। এর পাশাপাশি, নদীর বাস্তুতন্ত্রও সুরক্ষিত থাকবে।
PG/CB/SB
(Visitor Counter : 15
প্রধানমন্ত্রীরদপ্তর
মহারাষ্ট্রের মুখ্যমন্ত্রী হিসেবে শপথ গ্রহণ করায় শ্রী একনাথ শিন্ডেকে প্রধানমন্ত্রীর অভিনন্দন
উপমুখ্যমন্ত্রী হিসেবে শপথ গ্রহণ করায় শ্রী দেবেন্দ্র ফড়নবীশকেও তিনি অভিনন্দন জানিয়েছেন
নয়াদিল্লি, ৩০ জুন, ২০২২
প্রধানমন্ত্রী শ্রী নরেন্দ্র মোদী মহারাষ্ট্রের মুখ্যমন্ত্রী হিসেবে শপথ গ্রহণ করায় শ্রী একনাথ শিন্ডেকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “শ্রী @mieknathshindeজিকে মহারাষ্ট্রের মুখ্যমন্ত্রী হিসেবে শপথ গ্রহণ করায় অভিনন্দন জানাই। তৃণমূল স্তর থেকে উঠে আসা একজন নেতা হিসেবে তাঁর রাজনীতি, সংসদীয় রীতি-নীতি এবং প্রশাসনিক ক্ষেত্রে অভিজ্ঞতা রয়েছে। তিনি মহারাষ্ট্রকে এক নতুন উচ্চতায় নিয়ে যাবেন বলে আমি আশাবাদী।”
প্রধানমন্ত্রী মহারাষ্ট্রের উপমুখ্যমন্ত্রী হিসেবে শপথ গ্রহণ করায় শ্রী দেবেন্দ্র ফড়নবীশকেও অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “শ্রী @Dev_Fadnavis জিকে মহারাষ্ট্রের উপমুখ্যমন্ত্রী শপথ গ্রহণ করায় অভিনন্দন জানাই। তিনি প্রত্যেক বিজেপি কার্যকর্তার অনুপ্রেরণার উৎস। তাঁর অভিজ্ঞতা ও দক্ষতা সরকারের জন্য সম্পদ। মহারাষ্ট্রের বিকাশকে তিনি আরও শক্তিশালী করবেন বলে আমি আশাবাদী।”
PG/CB/NS
(
আয়ুষ
আয়ুষ মন্ত্রকের উৎপাদন সংস্থা আইএমপিসিএল ১৬০ কোটি টাকার বেশি ব্যবসা করেছে , যা সর্বোচ্চ
নতুন দিল্লি, ১৪ই এপ্রিল, ২০২১
আয়ুষ মন্ত্রকের উৎপাদন সংস্থা ইন্ডিয়ান মেডিসিনস ফার্মাসিউটিক্যাল কর্পোরেশন লিমিটেড  –এর বিক্রি ২০২০ – ২১ অর্থবর্ষে যথেষ্ট বৃদ্ধি পেয়েছে। আয়ুষ মন্ত্রকের রাষ্ট্রায়ত্ত এই সংস্থাটি ১৬৪ কোটি ৩৩ লক্ষ টাকা পণ্য সামগ্রী বিক্রি করেছে। সংস্থার ইতিহাসে যা সর্বোচ্চ। এই অর্থবর্ষে লভ্য়াংশের পরিমাণ ১২ কোটি টাকা। গত অর্থবর্ষে আইএমপিসিএল, ৯৭ কোটি টাকার পণ্য সামগ্রী বিক্রি করেছিল। কোভিড – ১৯ মহামারির প্রেক্ষিতে আয়ুষ মন্ত্রকের পণ্য সামগ্রীর বাজার দ্রুত বৃদ্ধি পাচ্ছে। আইএমপিসিএল –এর বাড়তি লাভ তারই প্রতিফলন।
সংস্থার ১৮টি আয়ুর্বেদ পণ্য হু – জিএমপি / সিওপিপি -র শংসায়িত পণ্য হিসেবে মান্যতা পাওয়ার যোগ্যতা অর্জন করেছে। সেন্ট্রাল ড্রাগস স্ট্যান্ডার্স কন্ট্রোল অর্গানাইজেশন  এই শংসাপত্র দিয়েছে। সাধারণত কোনো সংস্থার উৎপাদিত পণ্যের গুণমান যাচাইয়ের পর সংস্থাটির সেই সব পণ্যগুলিকে বিশ্ব স্বাস্থ্য সংস্থার গুড ম্যানুফ্যাক্চারিং প্র্যাক্টিসেস / সার্টিফিকেট অফ ফার্মাসিউটিক্যাল প্রোডাক্ট  শংসাপত্র দেওয়া হয়। এর ফলে আইএমপিসিএল, তার উৎপাদিত ওষুধ আন্তর্জাতিক বাজারে বিক্রি করতে পারবে।
সংস্থাটি দেশে আয়ুষ ওষুধ উৎপাদনের ক্ষেত্রে বিশ্বাসযোগ্য সংগঠন। কোভিড – ১৯ মহামারির সময় খুব অল্প সময়ে আইএমপিসিএল, মানুষের চাহিদা পূরণ করতে পেরেছে। এই সংস্থা আরক্ষা ইমিউনো বুস্টিং কিট দ্রুততার সঙ্গে সরবরাহ করেছে। মাত্র ৩৫০ টাকায় ౼ অত্যন্ত কম দামে অ্যামাজনের মাধ্যমে গ্রাহকরা হাতে পাচ্ছেন। গত ২ মাসে এধরণের ২ লক্ষ কিট গ্রাহকদের হাতে পৌঁছে দেওয়া হয়েছে।
অত্যাবশ্যক ওষুধের তালিকা অনুযায়ী ২৫টি নতুন আয়ুর্বেদ ওষুধ আইএমপিসিএল, গবেষণার মাধ্যমে উদ্ভাবন করেছে। এই সংস্থা ৬৫৬টি সর্বোকৃষ্ট আয়ুর্বেদিক ওষুধ, ৩৩২টি ইউনানী ওষুধ এবং ৭১টি আয়ুর্বেদিক সত্ত্বার ওষুধ তৈরি করা হয়। এই সংস্থার সঙ্গে যে সব সরকারী প্রতিষ্ঠান ব্যবসা – বাণিজ্য করছে, তারা সকলেই পণ্যের গুণমানের বিষয়ে সন্তুষ্ট। স্বাস্থ্য সংক্রান্ত বিভিন্ন কর্মসূচীতে আইএমপিসিএল সহায়তা করে থাকে। কোভিড – ১৯ মহামারির সময় এই সংস্থা নিরবচ্ছিন্নভাবে ওষুধ সরবরাহ করেছে।
CG/CB/SFS
(Visitor Counter : 151
তথ্যওসম্প্রচারমন্ত্রক
আকাশবাণী ৩ ডিসেম্বর বার্ষিক ডঃ রাজেন্দ্র প্রসাদ স্মারক বক্তৃতা সম্প্রচার করবে
লোকসভার অধ্যক্ষ শ্রী ওম বিড়লা স্মারক বক্তৃতায় মূল ভাষণ দেবেন
আকাশবাণীর সবকটি প্রচার তরঙ্গে রাত ৯টা ৩০ মিনিট থেকে বক্তৃতাটি সম্প্রচারিত হবে
দূরদর্শন নিউজ ১০টা ৩০ মিনিট থেকে এই বক্তৃতা সম্প্রচারিত করবে
নয়াদিল্লি, ০২ ডিসেম্বর, ২০২২
আকাশবাণী ৩ ডিসেম্বর শনিবার ডঃ রাজেন্দ্র প্রসাদ স্মারক বক্তৃতা সম্প্রচার করবে। এবারের বক্তৃতা দেবেন লোকসভার অধ্যক্ষ শ্রী ওম বিড়লা। আকাশবাণীর সবকটি প্রচার তরঙ্গে অর্থাৎ 100.1 এফএম গোল্ড, 102.6 এফএম রেনবো সহ সব চ্যানেলে বক্তৃতাটি সম্প্রচারিত হবে। পাশাপাশি শ্রোতারা ট্যুইটারে @airnewsalerts, ইউটিউবে নিউজ অন এআইআর অফিসিয়াল এবং নিউজ অন এআইআর অ্যাপেও অনুষ্ঠানটি শুনতে পাবেন। দূরদর্শন নিউজ রাত ১০টা ৩০ মিনিট থেকে অনুষ্ঠানটি সম্প্রচার করবে।
স্বাধীনতার ৭৫তম বর্ষের সঙ্গে সাযুজ্য রেখে এবারের বক্তৃতার বিষয় ‘অমৃত কাল মে ভারতীয়তা’।
ডঃ রাজেন্দ্র প্রসাদ স্মারক বক্তৃতা:
আকাশবাণী ভারতের প্রথম রাষ্ট্রপতি ডঃ রাজেন্দ্র প্রসাদের স্মরণে এই বক্তৃতা আয়োজন করে থাকে। ডঃ রাজেন্দ্র প্রসাদ অত্যন্ত সহজ-সরল জীবন যাপন করতেন। পণ্ডিত এই মানুষটি সংবিধান পরিষদের সভাপতি ছিলেন। দূরদর্শী রাজেন্দ্র প্রসাদ মননে ছিলেন সম্পূর্ণ ভারতীয়।
আকাশবাণী ১৯৬৯ সাল থেকে এই বক্তৃতা আয়োজন করে আসছে। প্রাক্তন রাষ্ট্রপতি ডঃ শঙ্কর দয়াল শর্মা, প্রাক্তন উপ-রাষ্ট্রপতি এম ভেঙ্কাইয়া নাইডু, প্রাক্তন প্রধানমন্ত্রী অটল বিহারী বাজপেয়ী, বিশিষ্ট সাহিত্যিক হাজারি প্রসাদ দ্বিবেদী, মহাদেবী ভার্মা, হরিবংশ রাই বচ্চনের মতো ব্যক্তিত্বরা এই স্মারক বক্তৃতা দিয়েছেন। বক্তৃতার বিষয় নির্বাচনে ভারতের সংস্কৃতি ও ঐতিহ্যকে বিশেষ গুরুত্ব দেওয়া হয়।
এই বক্তৃতা আকাশবাণীর সবকটি প্রচার তরঙ্গে রাজেন্দ্র প্রসাদের জন্মবার্ষিকী উপলক্ষে ৩ ডিসেম্বর সম্প্রচারিত হয়। দেশের রাজনৈতিক, সাংস্কৃতিক এবং সামাজিক প্রেক্ষাপটের মূল্যায়ন বক্তৃতায় প্রতিফলিত হয়ে থাকে। পাশাপাশি, দেশের সাফল্য ও ভবিষ্যৎ কর্মপন্থা নিয়েও বক্তৃতায় মূল্যায়ন হয়।
(PG/CB/SB
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলের পাহাড়ি ঝর্ণা
নতুন দিল্লি, ০৭ এপ্রিল, ২০২২
পাহাড়ি ঝর্ণাগুলি উত্তর-পূর্বাঞ্চলে জলের অন্যতম প্রধান উৎস। শহর ও গ্রামের মানুষ এই ঝর্ণাগুলি থেকেই তাদের পানীয় জল সংগ্রহ করেন। গৃহস্থালির কাজে এবং কৃষি কাজেও এই জলই ব্যবহৃত হয়।
২০০১ সালের জেলা আদমশুমারি হ্যান্ডবুকে ১১ হাজার ৯৫৬টি গ্রামে এমন ঝর্ণা চিহ্নিত করা হয়েছে।
কিন্তু ইন্টারন্যাশনাল সেন্টার ফর ইন্টিগ্রেটেড মাউন্টেন ডেভেলপমেন্ট – আইসিআইএমওডি –এর সহযোগিতায় নীতি আয়োগ যে প্রতিবেদন প্রস্তুত করেছে তাতে দেখা যাচ্ছে, ৫০ শতাংশ ঝর্ণাই হয় শুকিয়ে গেছে, না হলে শুকিয়ে যাওয়ার পথে।
উত্তর-পূর্বাঞ্চলে ঝর্ণাগুলি শুকিয়ে যাওয়ার প্রধান কারণ হলো অনিয়মিত বৃষ্টিপাতের ধরণ, ভূকম্পজনিত প্রভাব, বাস্তুতন্ত্রের অবক্ষয়, গাছ কাটা, জমির অবক্ষয়, ফসলের গোড়া পোড়ানো প্রভৃতি। এই সব কিছুর ফলেই ভূগর্ভস্থ জল ফের পূরণ করার প্রক্রিয়ার উপর বিরূপ প্রভাব পড়ে।
পাহাড়ি ঝর্ণাগুলো শুকিয়ে যাওয়ায় উত্তর-পূর্বাঞ্চলের মানুষ জল পাচ্ছেন না। এই সমস্যা সমাধানে ভারত সরকার বেশ কিছু ব্যবস্থা নিয়েছে। উত্তর-পূর্বাঞ্চল সহ দেশের প্রতিটি গ্রামীণ এলাকায় ২০২৪ সালের মধ্যে জল জীবন মিশনের আওতায় নলবাহিত পানীয় জল পৌঁছে দেওয়ার লক্ষ্য নেওয়া হয়েছে। এই প্রকল্পে মাথাপিছু দৈনিক ৫৫ লিটার করে জল দেওয়ার কথা ভাবা হয়েছে। প্রধানমন্ত্রী কৃষি সিঞ্চাই যোজনার আওতায় জলাশয়গুলির সংস্কার ও রক্ষণাবেক্ষণের কাজ হাতে নেওয়া হয়েছে। একই যোজনায় ভূপৃষ্ঠের জলের মাধ্যমে ছোট ছোট জলসেচ প্রকল্পকে আর্থিক সাহায্য করতে সারফেস মাইনর ইরিগেশন – এসএমআই নামে আরেকটি প্রকল্পও হাতে নেওয়া হয়েছে। ক্ষুদ্র ও প্রান্তিক কৃষকরা যাতে ভূগর্ভস্থ জল সেচের কাজে লাগাতে পারেন তা নিশ্চিত করতে হর খেত কো পানি – ভূগর্ভস্থ জল সেচ প্রকল্পের আওতায় রাজ্যগুলিকে আর্থিক সহায়তা প্রদান করা হচ্ছে।
রাজ্যসভায় আজ এক প্রশ্নের লিখিত উত্তরে উত্তর-পূর্বাঞ্চল উন্নয়ন মন্ত্রী শ্রী জি কিষান রেড্ডি এই তথ্য জানিয়েছেন।
CG/SD/SKD/
(Visitor Counter : 74
ক্রেতা, খাদ্যএবংগণবন্টনমন্ত্রক
শ্রী রামবিলাস পাসোয়ান পিএমজিকেএওয়াই প্রকল্পটির মাধ্যমে বিনামূল্যে রেশন দেওয়ার সময়সীমা নভেম্বর পর্যন্ত বাড়ানোয় প্রধানমন্ত্রীকে ধন্যবাদ জানান
নয়াদিল্লি, ১ জুলাই, ২০২০
কেন্দ্রীয় উপভোক্তা, খাদ্য ও গণবন্টন মন্ত্রী শ্রী রামবিলাস পাসোয়ান আজ ভিডিও কনফারেন্সের মাধ্যমে এক সাংবাদিক সম্মেলনে এএওয়াই এবং পিএইচএইচ সুবিধাভোগীদের মাসে বিনামূল্যে ৫ কেজি খাদ্যশস্য দেওয়ার বিষয়ে তাঁর মন্ত্রক কি কি ব্যবস্থা নিয়েছে সে বিষয়ে বিস্তারিত জানিয়েছেন। কোভিড-১৯ মহামারীর প্রেক্ষিতে বর্ষাকালে এবং আগামী উৎসবের মরশুমে দরিদ্র এবং প্রান্তিক মানুষরা যেন অভুক্ত না থাকেন, সেই উদ্দেশ্যে প্রধানমন্ত্রী শ্রী নরেন্দ্র মোদী প্রধানমন্ত্রী গরিব কল্যাণ অন্ন যোজনা  প্রকল্পটির সময়সীমা নভেম্বর পর্যন্ত বাড়ানোয় শ্রী পাসোয়ান তাঁকে ধন্যবাদ জানান।
সাংবাদিকদের তিনি বলেন, আজ অর্থাৎ পয়লা জুলাই থেকে নভেম্বর পর্যন্ত জাতীয় খাদ্য সুরক্ষা আইনের আওতায় ৮০ কোটি মানুষকে ২০০ লক্ষ মেট্রিক টন খাদ্যশস্য বিনামূল্যে দেওয়া হবে। এছাড়াও, ২০ কোটি পরিবারকে ৯ লক্ষ ৭৮ হাজার মেট্রিক টন ছোলা বন্টন করা হবে। মন্ত্রী জানান, পিএমজিকেএওয়াই ১ এবং ২-এর জন্য ১ লক্ষ ৫০ হাজার কোটি টাকা ব্যয় করা হচ্ছে। তিনি আরও জানান, বর্তমানে রাজ্য এবং কেন্দ্রশাসিত অঞ্চলগুলিকে অতিরিক্ত ১০ শতাংশ খাদ্যশস্য সরবরাহ করা হচ্ছে।
এপ্রিল মাস থেকে জুন মাস পর্যন্ত পিএমজিকেএওয়াই প্রকল্পে ১ কোটি ১৯ লক্ষ ৮২ হাজার মেট্রিক টন খাদ্যশস্যের মধ্যে মধ্যপ্রদেশ, মহারাষ্ট্র এবং দিল্লি ছাড়া বাকি রাজ্যগুলি ১ কোটি ১৬ লক্ষ ৫২ হাজার মেট্রিক টন খাদ্যশস্য সংগ্রহ করেছে। এপ্রিল ও মে মাসে ৯৩ শতাংশ খাদ্যশস্য বন্টন করা হয়েছে। জুন মাসে এই পরিমাণ ৭৫ শতাংশ। যে রাজ্যগুলি এপ্রিল, মে এবং জুন মাসে ৯০ শতাংশের কম খাদ্যশস্য বন্টন করেছে, তার মধ্যে পশ্চিমবঙ্গ বরাদ্দকৃত ৯ লক্ষ ২ হাজার ৭৫৭ মেট্রিক টন খাদ্যশস্যের মধ্যে ৫৯ শতাংশ অর্থাৎ, ৫ লক্ষ ৩১ হাজার ৮৮৭ মেট্রিক টন খাদ্যশস্য বন্টন করেছে। বিহার বরাদ্দকৃত ১২ লক্ষ ৯৬ হাজার ৭৪৪ মেট্রিক টন খাদ্যশস্যের মধ্যে ৭৫ শতাংশ খাদ্যশস্য অর্থাৎ, ৯ লক্ষ ৭৪ হাজার ৪১০ মেট্রিন টন বন্টন করেছে এবং ঝাড়খণ্ডে বরাদ্দকৃত খাদ্যশস্যের মধ্যে ৮৬ শতাংশ বন্টন করা হয়েছে।
শ্রী পাসোয়ান জানান, এপ্রিল থেকে জুন মাসের মধ্যে ৫ লক্ষ ৮৭ হাজার মেট্রিক টন ডাল উপভোক্তাদের মধ্যে দেওয়ার সিদ্ধান্ত নেওয়া হয়েছে। এর মধ্যে ৫ লক্ষ ৮০ হাজার মেট্রিক টন ডাল রাজ্য এবং কেন্দ্রশাসিত অঞ্চলগুলিকে পাঠানো হয়েছে। এপ্রিল মাসে পশ্চিমবঙ্গ ৮৭.৪৮ শতাংশ ডাল এবং বিহার ৮১.৫৪ শতাংশ ডাল বন্টন করেছে। মে মাসে পশ্চিমবঙ্গ থেকে কোন ডাল বন্টন করা হয়নি। বিহারে ৩১.৪৫ শতাংশ এবং ত্রিপুরায় ৮৪.৩ শতাংশ ডাল বন্টন করা হয়েছে। জুন মাসেও পশ্চিমবঙ্গ, ত্রিপুরা ও বিহারে কোন ডাল বন্টন করা হয়নি। ওড়িশায় ৭১.৯৬ শতাংশ এবং ঝাড়খণ্ডে ৮৭.০৫ শতাংশ ডাল দেওয়া হয়েছে।
শ্রী পাসোয়ান সমস্ত রাজ্যের মুখ্যমন্ত্রী এবং কেন্দ্রশাসিত অঞ্চলগুলিকে ‘এক দেশ এক রেশন কার্ড’ ব্যবস্থা দ্রুত চালু করার জন্য অনুরোধ জানান। তিনি বলেন, টেলিযোগাযোগ মন্ত্রকের সঙ্গে এ বিষয়ে তাঁর কথা হয়েছে। কোভিড-১৯ মহামারীর মধ্যেও খাদ্যশস্য সরবরাহ এবং পরিবহণের জন্য মন্ত্রী তাঁর দপ্তরের কর্মী ও আধিকারিকদের পাশাপাশি, ফুড কর্পোরেশন অফ ইন্ডিয়া, নাফেড এবং রেলকে ধন্যবাদ জানিয়েছেন।
(CG/CB/DM
প্রধানমন্ত্রীরদপ্তর
প্রধানমন্ত্রী, আগামী ২৮ শে ডিসেম্বর দিল্লী মেট্রো'র মেজেন্টা লাইনে ভারতের প্রথম চালকহীন ট্রেন পরিষেবার উদ্বোধন করবেন
একই সঙ্গে তিনি এয়ারপোর্ট এক্সপ্রেস লাইনে ন্যাশানাল কমন মবিলিটি কার্ড পরিষেবার সম্পূর্ণ ব্যবহারেরও উদ্বোধন করবেন
নতুন দিল্লী, ২৬শে ডিসেম্বর, ২০২০
প্রধানমন্ত্রী নরেন্দ্র মোদী আগামী ২৮ শে ডিসেম্বর সকাল ১১ টায় ভিডিও কনফারেন্সের মাধ্যমে দিল্লী মেট্রো রেলের মেজেন্টা লাইনে  ভারতের প্রথম চালকহীন ট্রেন পরিষেবার উদ্বোধন করবেন।একই সঙ্গে তিনি এয়ারপোর্ট এক্সপ্রেস লাইনে ন্যাশানাল কমন মবিলিটি কার্ড পরিষেবার সম্পূর্ণ ব্যবহারেরও উদ্বোধন করবেন।
এই উদ্ভাবন,স্বচ্ছন্দ যাত্রী পরিষেবা এবং উন্নত পরিবহনের এক নতুন দিক উন্মোচন করবে। চালকবিহীন ট্রেন হবে সম্পূর্ণ স্বয়ংক্রিয়,ফলে মানুষের যে সমস্ত ভুলভ্রান্তি তা এড়ানো সম্ভব হবে। দিল্লী মেট্রোর মেজেন্টা লাইনে চালকহীন পরিষেবা চালু হওয়ার পর,আগামী বছরের মাঝামাঝি পিঙ্ক লাইনেও একই পরিষেবা চালু হওয়ার সম্ভাবনা রয়েছে।
এয়ারপোর্ট এক্সেপ্রস লাইনে, দি ন্যাশানাল কমন মবিলিটি কার্ড সম্পূর্ণ ভাবে ব্যবহার করা যাবে।অর্থাৎ দেশের যেকোনো প্রান্ত থেকে ইস্যু করা রুপে-ডেবিট কার্ড নিয়ে কোনো ব্যক্তি যদি ভ্রমণ করেন,তবে তিনি এয়ারপোর্ট এক্সপ্রেস লাইন পরিষেবায় তা সম্পূর্ণ ভাবে ব্যবহার করে ভ্রমণ করতে পারবেন। দিল্লী মেট্রোতে এই পরিষেবা সম্পূর্ণভাবে কার্যকর হবে ২০২২ সালের মধ্যে।